b'\n_START_ARTICLE_\nFridrih\xc5\xa1tajn\n_START_PARAGRAPH_\nFridrih\xc5\xa1tajn (nem\xc5\xa1ko: Friedrichstein) je 970 m visok vrh nad Ko\xc4\x8devjem. Ime je vrh dobil po gradu, ki ga je dal postaviti Friderik II. za svojo \xc5\xbeeno Veroniko Deseni\xc5\xa1ko in, ki je danes le \xc5\xa1e ru\xc5\xa1evina._NEWLINE_Vrh z ru\xc5\xa1evino je priljubljena pohodni\xc5\xa1ka to\xc4\x8dka, nanj pa vodi urejena in markirana planinska pot, imenovana grajska pot. Ta se pri\xc4\x8dne na avtobusni postaji v centru Ko\xc4\x8devja. Od tam se nadaljuje preko glavne ceste in skozi Podgorsko ulico do vzno\xc5\xbeja Stojne. Na kri\xc5\xbei\xc5\xa1\xc4\x8du stoji prvi smerokaz, ki ka\xc5\xbee pot skozi gozd do kon\xc4\x8dne to\xc4\x8dke. Do obnovljenega vhoda v ru\xc5\xa1evine je okoli ura in pol zmerne hoje, vi\xc5\xa1inska razlika, ki jo je potrebno premagati pa je okoli 500 metrov. Z vrha Fridrih\xc5\xa1tajna se odpira pogleda na Ko\xc4\x8devsko-Ribni\xc5\xa1ko dolino, Trdinov vrh in Bo\xc4\x8d, v daljavi pa se vidijo tudi Kamni\xc5\xa1ko-Savinjske alpe.'